title: هنݣاريا
text: هنݣاريا عندها تاريخ قديم و دازو عليها بزاف د لحضارات بحال السيلتيك و الرومان و لجرمان و السلاڤ. لأصل ديال لبلاد ديال دابا تيرجع للعصور لوسطانية،و بالضبط للقرن التاسع، ملي سكنو لمجريين (هوما شعب أصلهم من روسيا) ف ديك لأرض. بقات لمملكة د لمجريين تقريبا 946 عام و دارزو عليها بزاف د لأحدات. من 1541 ل 1699 حكمات الدولة لعتمانية على طراف من هنݣاريا. ف لقرن 18، تحالفات هنݣاريا و لوطريش، و كوّنو لإمبراطورية النمساوية لهنݣارية، اللي كانت قوة عضمى فأوروپا، و لكن تفككات مورا لحرب لعالمية اللولا. من 1947 ل 1989 كانت هنݣاريا بلاد شيوعية تابعة للمعسكر الشرقي، و لكن ملّي طاح لحكم الشيوعي، ولاّت لبلاد جمهورية ديموقراطية و قوة اقتصادية فيها خلصة طالعة.